b"\n_START_ARTICLE_\nNarjot de Toucy\n_START_SECTION_\nBiografia\n_START_PARAGRAPH_\nEra d'una fam\xc3\xadlia d'origen borgony\xc3\xb3 del qual una branca es va instal\xc2\xb7lar a l'Imperi Llat\xc3\xad de Constantinoble, i despr\xc3\xa9s va passar al servei de Carles I d'Anjou, rei de Sic\xc3\xadlia. Despr\xc3\xa9s d'haver estat regent de l'Imperi llat\xc3\xad de Constantinoble entre 1245 i 1247, el seu pare Felip de Toucy fou nomenat almirall del regne de Sic\xc3\xadlia el 1271 i va morir el 1277. El seu fill Narjot el va succeir en les seves funcions. _NEWLINE_Les pretensions del seu sobir\xc3\xa0 sobre el regne de Jerusalem afavoriren el seu matrimoni amb Lucia, germana de Bohemond VII, pr\xc3\xadncep d'Antioquia i IV comte de Tr\xc3\xadpoli. Per\xc3\xb2 la parella va abandonar  Terra Santa per instal\xc2\xb7lar-se en la Pulla. Bohemond VII va morir el 19 d'octubre de 1287, per\xc3\xb2 els cavallers de Tr\xc3\xadpoli preferien a Sibil\xc2\xb7la d'Arm\xc3\xa8nia, la mare de Bohemond, m\xc3\xa9s que  Lucia. Desgraciadament, Sibil\xc2\xb7la va designar com batlle a Bartomeu, bisbe de Tortosa, molt impopular. Els tripolitans van deposar llavors el govern i van erigir el comtat en comuna. Narjot i Lucia van anar llavors a Tr\xc3\xadpoli i  van poder fer recon\xc3\xa8ixer els seus drets a for\xc3\xa7a de negociacions i de concessions, com el protectorat genov\xc3\xa8s, per\xc3\xb2 la ciutat fou presa el 26 d'abril de 1189 pel sult\xc3\xa0 mameluc Qalawun._NEWLINE_Narjot i Lucia van tornar llavors a It\xc3\xa0lia."